La Policia Local de Paterna perfecciona els seus coneixements en l'ús del sistema de càmeres de vigilància amb un curs de formació
19/10/2023

# La Policia Local de Paterna perfecciona els seus coneixements en l'ús del sistema de càmeres de vigilància amb un curs de formació

[![La Policía Local de Paterna perfecciona sus conocimientos en el uso del sistema de cámaras de vigilancia con un curso de formación](/images/noticias/2023/10/9102/9102_lg.jpg)](/images/noticias/2023/10/9102/9102_lg.jpg)

19.10.2023

Esta setmana s'ha realitzat una nova formació per al reciclatge dels agents del cos local de Paterna en el Centre de Control Operatiu de la Sala situada en el Polígon Industrial Font del Gerro del municipi

La Policia Local de Paterna perfecciona els seus coneixements en l'ús del sistema de càmeres de vigilància del trànsit municipal a través d'un curs de formació amb l'objectiu de garantir l'optimització d'esta eina pionera posada en marxa per l'Ajuntament.  
  
Esta setmana agents del cos local de Paterna i policies de nou ingrés en el Centre de Control Operatiu de la Sala situada en el Polígon Industrial Font del Gerro del municipi han realitzat esta nova formació de reciclatge.  
  
Mitjançant este curs, un de les dades destacades que es desprén és que el sistema de cambres municipal controla una mitjana de 213.000 vehicles al dia, per la qual cosa el volum de vehicles que es desplacen per la ciutat de dilluns a divendres és superior al milió, ja que durant el cap de setmana la densitat de trànsit en la localitat és menor.  
  
D'altra banda, la Policia Local de Paterna també realitza la seua labor de seguretat ciutadana amb un sistema de llistats d'alerta en el qual, diàriament, s'anoten els vehicles sostrets, vehicles d'interés policial, embargaments de l'Agència Tributària, etc.  
  
En este sentit, la Tinenta Alcalde d'Interior, Mobilitat i Sostenibilitat, Nuria Campos ha destacat que “el nostre sistema de càmeres de vigilància municipal d'última generació s'ha convertit en tot un exemple i referent de col·laboració amb la resta de Cossos i Forces de Seguretat de l'Estat per a la resolució d'investigacions policials i judicials”.  
  
De fet, davant estos excel·lents resultats, diferents Prefectures d'altres Cossos de Policia Local han visitat les instal·lacions de Paterna, interessades en la seua implementació per als seus respectius municipis.